Μπαρτολομέο Νερόνι

Ο Μπαρτολομέο Νερόνι (Bartolomeo Neroni, περ. 1505-1571) ήταν Ιταλός ζωγράφος, γλύπτης, αρχιτέκτονας και μηχανικός που ακολουθούσε την τεχνοτροπία της Σχολής της Σιένας. Γεννήθηκε και έζησε όλη του την ζωή στην εν λόγω πόλη.

 Βίος και έργο 
Επηρεάστηκε σημαντικά από τους Ντομένικο Μπεκκαφούμι (Domenico Beccafumi) και Μπαλντασσάρε Περούτσι (Baldassare Peruzzi),Bartolomeo Neroni - Tuccia Chastity at the Victoria and Albert Museum ενώ αναφέρεται από τον Βαζάρι στο έργο του  Οι βίοι των πλέον εξαίρετων ζωγράφων, γλυπτών και αρχιτεκτόνων πως ήταν μαθητής του Il Sodoma, ως Riccio Sanese.Le vite de' più eccellenti pittori, scultori ed architetti, by Giorgio Vasari, page 1081.

Πρόκειται για καλλιτέχνη με πολυσχιδές έργο που καλύπτει πεδία όπως η ζωγραφική, η γλυπτική και η εικονογράφηση χειρογράφων. Επίσης ήταν ικανότατος αρχιτέκτων και μηχανικός του στρατού. Παρ' όλα αυτά τα περισσότερα από τα έργα του ήταν βραχύβια και δεν σώζονται. Ως κυριότερο έργο του θεωρείται το μανιεριστικό Η Στέψη της Παρθένου, το οποίο σήμερα εκτίθεται στην Εθνική Πινακοθήκη της Σιένας (Pinacoteca Nazionale di Siena).

 Παραπομπές 

 Εξωτερικοί σύνδεσμοι 


Κατηγορία:Ιταλοί ζωγράφοι του 16ου αιώνα
Κατηγορία:Ιταλοί γλύπτες
Κατηγορία:Ιταλοί αρχιτέκτονες
Κατηγορία:Σχολή της Σιένα
Κατηγορία:Ζωγράφοι της Αναγέννησης
Κατηγορία:Γλύπτες της Αναγέννησης
Κατηγορία:Αρχιτέκτονες της Αναγέννησης
Κατηγορία:Ιταλοί μηχανικοί